Ektepar tiltalt for omfattende overgrep mot egne barn
Nå må ekteparet fra Romerike møte i retten, som tiltalte i en av de mest alvorlige overgrepssakene her til lands. Statsadvokaten har tatt ut tiltalen, som inneholder en hel rekke seksuelle og fysiske overgrep mot de tre barna, som to av dem er under ti år gamle. Etter det VG får opplyst, går tiltalen både på seksuell omgang med barn under 10 år, voldtekt, incest og vold.Som VG tidligere har skrevet, skal flere av barna ha forklart i dommeravhør at mange av overgrepene skjedde i et eget tilrettelagt rom i familiens kjeller. Ekteparet har hele tiden hevdet sin uskyld. Advokat Unni Fries, som forsvarer barnas far, ønsker ikke å kommentere innholdet i tiltalen. - Begge to er svært skuffet over det er endt i tiltale, men de er samtidig glad for at saken vil bli prøvet for retten, slik at de kan bevise sin uskyld, sier hun.Ekteparet mistet omsorgsretten til de tre barna, hvorav to er felles, etter det barnevernet mente var omfattende omsorgssvikt. Da barna ble plassert i fosterhjem, skal de ha fortalt om overgrepene. Det har blitt tatt omfattende dommeravhør av alle tre. - Det er en alvorlig tiltale, og det blir en sak som helt sikkert får mye oppmerksomhet i media. Det blir vondt for de impliserte, sier Gunhild Lærum, som er bistandsadvokat for barna.
Politiet mener de to foreldrene har begått grusomme seksuelle overgrep mot sine tre barn i en årrekke.